ผมไปรักษาอาการปวดข้อมือเวลาค้ำที่ รพ. ผลตรวจพบว่าเอ็นข้อมืออักเสบ จะมีอาการเจ็บเวลาใช้มือค้ำทิ้งน้ำหนัก เช่น วิดพื้นอยากถามว่า ในช่วงที่พักฟื้นผมสามารถเล่นกีตาร์ได้ไหม(ปวดบริเวณข้อมือด้านซ้าย) ผมจะเจ็บที่บริเวณข้อมือถ้าหากใช้มือค้ำทิ้งน้ำหนัก หรือลักษณะของข้อมืออยู่ในลักษณะ Extension แต่ในการเล่นกีตาร์นั้นลักษณะของของข้อมือจะอยู่ในลักษณะ Flexion ซึ่งในขณะที่เล่นกีตาร์ ไม่มีอาการปวดที่ข้อมือ แต่จะมีอาการตึงนิดๆเนื่องจากใช้แรงให้การบีบกดนิ้วแต่พักแปปนึงก็หาย อยากถามว่าการเล่นกีตาร์จะมีผลต่อการพักฟื้นอาการเอ็นอักเสบของผมไหม แล้วผมควรหยุดเล่นกีตาร์รอให้ข้อมือหายดีก่อนแล้วค่อยกลับมาเล่นรึเปล่า
สวัสดีค่ะ จากคำถามเดิมที่เคยถามเรื่องกล้ามเนื้อที่ข้อมืออักเสบและคำถามเพิ่มเติมเรื่องกิจกรรที่สามารถทำได้ ในกรณีนี้คงต้องดูว่าเส้นเอ็นข้อมืออักเสบเป็นเส้นเอ็นที่ส่วนใดของข้อมือ โดยการเล่นกีตาร์นั้นก็อาจจะต้องมีการขยับข้อมือไปมา ซึ่งอาจส่งผลต่อเส้นเอ็นข้อมือที่อักเสบอยู่ได้ แนะนำว่าหากมีอาการปวดหรือตึบขณะเล่นกีตาร์ ควรพักการใช้งานในลักษณะดังกล่าวไปก่อน รอจนกระทั่งอาการปวดและตึงทุเลาลงจะดีกว่าค่ะ